Добривоје Ђорђевић (лекар)
Добривоје Ђорђевић (Лесковац, 1926) српски је лекар. Квалитетан скок у служби чини долазак овог сталног рендгенолога 1961. године после завршене специјализације у Београду. Први је стални рендгенолог, оснивач рендген кабинета и начелник те службе. Основну школу и гимназију је завршио у родном граду, а Медицински факултет у Београду 1952. године. Поред дисциплинованог и стручног рада у Рендгенолошком кабинету Болнице у Лесковцу показао је и велике активности у друштвеном раду — пре свега као члан Подружнице Српског лекарског друштва у Лесковцу. Показао је активност у својој матичној секцији. Објавио је преко 60 стручних и научних радова. Учесник је многих стручних састанака, конгреса и симпозијума. У својој активности био је и председник Савета за здравље Општине Лесковац, као и председник Фудбалског друштва „Дубочица”. Иако је радио релативно кратко време у Лесковцу, показао је изванредне резултате у домену своје струке и ударио темељ служби. Из Лесковца је отишао на II хируршку клинику код професора др Војислава К. Стојановића за начелника радиологије. Примаријус је постао 1985. године. Пензионисао се 1995. године.

Референце 

Рођени 1926.
Лесковчани
Српски лекари